Lørdag aften rykkede Nordjyllands Politi ud til en adresse i Frederikshavn. En 51-årig mand var blevet anmeldt for at være meget udadreagerende. Og meget tyder på, at anmelderens vurdering holdt stik. Da politiet ankom til adressen, havde manden nemlig to knive i hænderne. Alvorsord Politiet ville straks anholde den 51-årige. Men han ville ikke rette sig efter patruljens anvisninger, og de var derfor nødt til at gøre alvor af sine ord. For at få manden til at adlyde, måtte Nordjyllands Politi anvende peberspray. Lige lidt hjalp det, og en betjent måtte derfor trække sit våben og affyre et varselsskud for at pacificere manden. Herefter lykkedes det dem at anholde den berusede 51-årige mand. Efter anholdelsen blev manden kørt til politigården i Aalborg, hvor han blev tilset af en læge. Den 51-årige blev efterfølgende sigtet for trusler og vold mod politiet samt besiddelse af knive. Ingen personer kom til skade under forløbet.

Referat:
Politiet måtte anvende skrappe metoder for at anholde den 51-årige mand.